text: Bilist tabte forhjulet
  15 september 2017 kl. 19.32
  En bilist fik fredag eftermiddag et brat stop i Rødekro, da forhjulet knækkede af.
  Fredag eftermiddag i myldretiden kom en bilist på en meget kontant måde til at agere stopklods i trafikken.
  På vej igennem krydset Ribevej/Ringvejen i Rødekro knækkede bilens venstre forhjul af. Bum.
  Se flere videoer fra Local Eyes.
  Det gav lidt trængsel i eftermiddagstrafikken.
  Brand og Redning Sønderjylland kom først til stedet og fik bilen flyttet ind til siden, så trafikken kunne komme forsigtigt forbi, indtil den blev hentet af autohjælpen.
  